tartuNLP/wikipedia-smugri-20251201 huggingface dataset:
Dévoluy

Dévoluy on kunta eteläisessä Ranskassa Hautes-Alpesin departementissa Provence-Alpit-Rivieran alueella. Se sijaitsee noin 35 kilometriä Gapin kaupungista pohjoiseen.
Dévoluyn kunta perustettiin 1. tammikuuta 2013, jolloin neljä kuntaa Agnières-en-Dévoluy, La Cluse, Saint-Etienne-en-Dévoluy ja Saint-Disdier yhdistyivät.
Kunnan alueella sijaitsee SuperDévoluyn hiihtokeskus. Se perustettiin vuonna 1966, ja se on Dévoluyn vuoriston ensimmäinen hiihtokeskus.
M4 (Kööpenhaminan metro)

M4 on Kööpenhaminan metron linja, joka kulkee København Sydin rautatieasemalta Orientkajiin. Se yhdistää pohjoisen Nordhavnin alueen eteläisen Sydhavnin alueeseen. Radan keskiosa jakaa raiteet Cityringenin (M3) kanssa. Tanskan kansankäräjät hyväksyi linjan rakentamisen vuonna 2012, ja se avattiin 28. maaliskuuta 2020. Sydhavnin haara hyväksyttiin vuonna 2015, ja avattiin 22. kesäkuuta 2024.
tulevaisuus.
Linjaa jatketaan Orientkaj'sta Nordhavnin keskustaan. Laajennuksella on 2 asemaa, Levantkaj ja , ja se tulee kulkemaan täysin maan päällä. Linjan rakennuttaja valitaan loppuvuonna 2025, rakennustöiden on tarkoitus alkaa vuonna 2027 ja laajennuksen on arvioitu valmistuvan vuonna 2030. Hankkeen valmistuttua 80% nordhavnin asukkaista asuu enintään 600-metrin päässä metroasemalta.
København Sydin asemalta suunnittellaan kahta mahdollista laajennusta: Hvidovreen ja Bispebjergiin. Jotta nämä laajennukset olisivat mahdollisia, vuonna 2016 tehtiin päätös rakentaa asema maanallaisena, eikä maanpäällisenä, kuten alun perin oli suunniteltu.
Pyrrolysiini

Pyrrolysiini (C12H21N3O3) on α-aminohappo ja toinen luonnossa esiintyvistä harvinaisista aminohapoista selenokysteiinin lisäksi. Toistaiseksi pyrrolysiinin on osoitettu olevan osa geneettistä koodia vain joillain metanogeenisillä arkkieliöillä ja bakteereilla. Sitä ei esiinny ihmisissä.
Biokemiassa pyrrolysiinin koodi proteiinien rakenteessa on Pyl tai O.
Pyrrolysiini muistuttaa rakenteeltaan lysiiniä, ja sen sivuketjussa on primäärinen aminoryhmä. Tämä tekee pyrrolysiinistä emäksisen ja positiivisesti varautuneen neutraalissa pH:ssa. Pyrrolysiinin karboksyylihapporyhmä esiintyy biologisissa olosuhteissa deprotonoituneessa -COO- muodossa.
Vuonna 2002 pyrrolysiiniä havaittiin metaania tuottavan arkkieliön "Methanosarcina barkeri" metyylitransferaasi-entsyymin aktiivisessa kohdassa. Sitä koodaa emäskolmikko UAG (meripihka), joka on normaalisti lopetuskodoni.
Antoni Milambo

Antoni-Djibu Milambo (s. 3. huhtikuuta 2005 Rotterdam) on alankomaalainen jalkapalloilija. Hän on pelipaikaltaan keskikenttäpelaaja. Hän on pituudeltaan 179-senttimetrinen. Hän edustaa Englannin Valioliigassa pelaavaa Brentfordia.
Milambo pelasi Feyenoordin junioreissa vuodesta 2014. Hän pääsi edustusjoukkueessa ensimmäisen kerran kentälle elokuussa 2021 Konferenssiliigan karsintaottelussa sveitsiläistä FC Luzernia vastaan. Joulukuussa 2021 hänet vaihdettiin kentälle Konferenssiliigan ottelussa israelilaista Maccabi Haifaa vastaan. Huhtikuussa 2023 hän tuli vaihdosta kentälle kolmessa Eredivisien ottelussa. Feyenoord voitti tuolla kaudella liigamestaruuden. Kaudella 2023–2024 Milambo pelasi kahdeksan Eredivisie-ottelua, joista kolme avauskokoonpanossa, ja teki maalin lokakuussa kotiottelussa Vitesseä vastaan. Feyenoordin voittamassa KNVB-cupissa hän pelasi kaksi ottelua. Hän pelasi Mestarien liigassa kaksi ottelua ja Eurooppa-liigassa yhden. Feyenoord voitti elokuussa 2024 Alankomaiden supercupin ja Milambo teki ottelussa yhden maalin PSV Eindhovenia vastaan. Kauden 2024–2025 Mestarien liigassa Milambo pelasi avauskokoonpanossa yhdeksän ottelua; hän teki lokakuussa yhden maalin vierasottelussa espanjalaista Gironaa ja kaksi maalia vierasottelussa portugalilaista Benficaa vastaan. Eredivisiessä hän pelasi 29 ottelua, joissa teki kolme ja syötti kuusi maalia. Hän siirtyi Englannin Valioliigan Brentfordiin 20 miljoonan euron siirtosummalla kesällä 2025.
Milambo on pelannut useissa Alankomaiden nuorisomaajoukkueissa alle 15-vuotiaista alle 21-vuotiaisiin. Hän pelasi viisi ottelua ja teki alkulohkossa yhden maalin Ranskaa vastaan Alankomaiden saavuttaessa EM-hopeaa alle 17-vuotiaiden EM-kilpailuissa 2022. Hän pelasi kolme ottelua välieriin edenneessä Alankomaiden joukkueessa alle 21-vuotiaiden EM-kilpailuissa 2025.
Paul Corkum

Paul Corkum (s. 30. lokakuuta 1943) on kanadalainen fyysikko. Hän toimii professorina Ottawan yliopistossa.
Corkumin erityisalaa on attosekuntifysiikka. Hänen käyttää voimakkaiden, lyhyiden infrapunavalopulssien vuorovaikutusta atomien tai molekyylien kanssa koherentin pehmeän röntgensäteilyn ja attosekunnin (sekunnin triljoonasosa, 10−18 s) mittaisten valopulssien tuottamiseksi. Ne ovat lyhyimpiä tällä hetkellä tieteen käytettävissä olevia hallittuja valonvälähdyksiä ja niillä tehdään tiedeyhteisön nopeimpia mittauksia.
Corkum suoritti kanditutkinnon Kanadassa Acadian yliopistossa vuonna 1965, ja väitteli tohtoriksi Lehigh Universityssä Yhdysvalloissa vuonna 1972. Hän palasi Kanadaan ja työskenteli vuosikymmeniä akatemiatutkijana (National Research Council) ennen kuin siirtyi Ottawan yliopistoon vuonna 2008. Corkum on saanut lukuisia tiedepalkintoja, kuten Wolfin fysiikan palkinnon vuonna 2022 ja Kuningas Faisalin kansainvälisen palkinnon 2013.
Solheimin kirkko (Masfjorden)

Solheimin kirkko () on Masfjordenin kunnassa Norjassa sijaitseva puinen pitkäkirkko vuodelta 1881.
Solheimin kirkko

Solheimin kirkko voi tarkoittaa seuraavia:
Frøysetin kirkko

Frøysetin kirkko () on Masfjordenin kunnassa Norjassa sijaitseva puinen pitkäkirkko vuodelta 1937.
Foren kirkko

Foren kirkko () on Meløyn kunnassa Norjassa sijaitseva puinen ristikirkko vuodelta 1909.
Kopperån kappeli

Kopperån kappeli () on Meråkerin kunnassa Norjassa sijaitseva kivinen pitkäkirkko vuodelta 1936.
Stordalenin kappeli

Stordalenin kappeli () on Meråkerin kunnassa Norjassa sijaitseva puinen pitkäkirkko vuodelta 1863.
Nesin kirkko (Midt-Telemark)

Nesin kirkko () on Midt-Telemarkin kunnassa Norjassa sijaitseva kivinen pitkäkirkko 1100-luvulta.
Bøn kirkko (Midt-Telemark)

Bøn kirkko () on Midt-Telemarkin kunnassa Norjassa sijaitseva puinen pitkäkirkko vuodelta 1875.
Hällestad

Hällestad on taajama Finspångin kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 322 asukasta vuonna 2021.
Ljusfallshammar

Ljusfallshammar on taajama Finspångin kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 318 asukasta vuonna 2021.
Grytgöl

Grytgöl on taajama Finspångin kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 323 asukasta vuonna 2021. Grytgölin suurin työllistäjä on hitsauslankaa valmistava tehdas.
Butbro

Butbro on taajama Finspångin kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 283 asukasta vuonna 2021.
Adelfoí (Astypálaia)

Adelfoí (, myös "Adélfia", Αδέλφια) on kahden pienen Kreikan saaren ryhmä, joka kuuluu Dodekanesian saariryhmään ja jonka saaret sijaitsevat Astypálaian saaren kaakkoispuolella sen ja Sýrnan saaren välissä. Saaret ovat asumattomia (2021). Hallinnollisesti Adelfoín saaret kuuluvat Astypálaian kuntaan, Kálymnoksen alueyksikköön ja Etelä-Egean saarten alueeseen.
Saaret.
Saariparin saaret ovat:
Adelfoí

Adelfoí (; transl. myös "Adelfí"; ”Veljekset”) voi viitata seuraaviin saariin Kreikassa:
Adelfia

Adelfia tai Adélfia (, ”Sisarukset”) voi viitata seuraaviin:
Áfoti

Áfoti (, myös "Afóti", Αφώτη) on pieni Kreikan saari, joka kuuluu Dodekanesian saariryhmään ja sijaitsee Kárpathoksen saaren itärannikolla Kárpathoksen kaupungin eli Pigádian edustalla. Saaren pinta-ala on noin 0,002 neliökilometriä ja se on asumaton (2021). Hallinnollisesti Áfoti kuuluu Kárpathoksen kuntaan, Kárpathos-Kásoksen alueyksikköön ja Etelä-Egean saarten alueeseen.
Saaren nimi tulee Kárpathoksen pääsaarella Kárpathoksen kaupungin länsipuolella olevasta Áfotin alueesta, jossa on samanniminen ranta, ja siellä olleesta Pyhälle Fotinelle ("Agía Foteiní" &gt; "Áfoti") omistetusta Pyhän Fotinen kirkosta. Saaren itäpuolella sijaitsee Despotikón saari.
Maximilian Haider

Maximilian Haider (s. 1950) on itävaltalainen fyysikko. Hänen kehitystyönsä on parantanut elektronimikroskooppien erotuskykyä merkittävästi.
Haider jätti koulunsa kesken ja työskenteli teini-iässä optikkojen oppipoikana Linzissä ja Kölnissä. Hän palasi kouluun, suoritti lukion 26-vuotiaana, ja aloitti fysiikan opinnot Kielin yliopistossaa. Myöhemmin hän väitteli tohtoriksi Darmstadtin teknillisessä yliopistossa. Nykyään hän työskentelee elektronioptiikan professorina Karlsruhen teknillisessä instituutissa Saksassa ja eletronimikroskooppeja valmistavassa yrityksessä.
Haider on työskennellyt yhdessä Harald Rosen ja Knut Urbanin kanssa vuodesta 1990. Rose kehitti teorian elektronimikroskoopin objektiivin palloaberraation korjaamiseksi. Haider rakensi prototyypin jossa teoriaa sovellettiin ja Urban kehitti siitätoimivan laitteen. Työn seurauksena läpäisyelektronimikroskoopin erotuskyky parani atomien kokoluokkaan.
Haider, Rose ja Urban saivat saavutuksestaan Wolfin fysiikan palkinnon vuonna 2011.
Agía Kyriakí (Kálymnos)

Agía Kyriakí () on pieni Kreikan saari, joka kuuluu Dodekanesian saariryhmään ja sijaitsee Kálymnoksen saaren länsirannikon Pánormoksen kylän edustalla, etelään Télendoksen saaresta. Saaren pinta-ala on 0,144 neliökilometriä ja se on asumaton. Hallinnollisesti Agía Kyriakí kuuluu Kálymnoksen kuntaan, Kálymnoksen alueyksikköön ja Etelä-Egean saarten alueeseen.
Saari on saanut nimensä siellä olevasta Pyhälle Kyriakelle ("Agía Kyriakí") omistetusta kirkosta. Saaren suurin korkeus on noin 58–60 metriä merenpinnasta laskettuna. Se on jyrkkä länsisivultaan ja laskee itään päin.
Agía Marína (Sými)

Agía Marína () on pieni Kreikan saari, joka kuuluu Dodekanesian saariryhmään ja sijaitsee Sýmin saaren itärannikon edustalla. Saaren pinta-ala on noin 0,015 neliökilometriä ja se on asumaton. Hallinnollisesti Agía Marína kuuluu Sýmin kuntaan, Ródoksen alueyksikköön ja Etelä-Egean saarten alueeseen.
Saari on saanut nimensä siellä olevasta Pyhälle Marinalle eli Margareetalle ("Agía Marína") omistetusta kirkosta ja luostarista. Sýmin pääsaaren puolella Agía Marínan saaren kohdalla sijaitsee Agía Marínan ranta.
Alharith Obaid

Alharith Obaid eli Alha (s. 1999, Bagdad, Irak) on suomalainen tubettaja ja sisällöntuottaja. Hän on tehnyt katuhaastatteluja. Hän julkaisi vuonna 2024 "alharich_s01"-dokumenttisarjan Yle Areenaan. Kun Obaid oli kaksivuotias, perhe muutti Hämeenlinnaan ja sieltä vuonna 2004 Helsingin Viikkiin. 12-vuotiaana Obaid alkoi tehdä ensimmäisiä videoitaan. Niiden tekeminen vei kuitenkin niin paljon aikaa, että Obaid jätti lukion kesken. Vuonna 2015 Obaid kuvasi ensimmäisen katuhaastatteluvideonsa. Obaid on näytellyt Paula Korvan Aalto-yliopistossa ohjaamassa "Rehtori"-lyhytelokuvassa.
Ágios Andréas (Kálymnos)

Ágios Andréas () on pieni Kreikan saari, joka kuuluu Dodekanesian saariryhmään ja sijaitsee Kálymnoksen saaren etelärannikon edustalla. Saaren pinta-ala on noin 0,03 neliökilometriä ja se on asumaton. Hallinnollisesti Ágios Andréas kuuluu Kálymnoksen kuntaan, Kálymnoksen alueyksikköön ja Etelä-Egean saarten alueeseen. Saari on saanut nimensä Kálymnoksen pääsaaren puolella vastapäätä saarta olevasta Pyhälle Andreakselle ("Ágios Andréas") omistetusta kirkosta.
Agriélaia

Agriélaia (, myös "Agrielaía", Αγριελαία, "Agrieliá", Αγριελιά, "Agreliá", Αγρελιά, "Agréli", Αγρέλι) on pieni Kreikan saari, joka kuuluu Dodekanesian saariryhmään ja sijaitsee Kastellórizon eli Megístin saaren itärannikolla Kastellórizon kylän edustalla. Saaren pinta-ala on noin 0,016 neliökilometriä ja se on asumaton. Hallinnollisesti Agriélaia kuuluu Megístin kuntaan, Ródoksen alueyksikköön ja Etelä-Egean saarten alueeseen.
Rutger Macklean

Rutger Macklean (synt. Macklier; 28. heinäkuuta 1742 Hjärtum – 14. tammikuuta 1816 Skurup) oli ruotsalainen maanomistaja ja vapaaherra, joka muistetaan maatalouden uudistajana, ennen kaikkea isojakoa seuranneen yksjaon toteuttamisesta omistamansa Svaneholmin linnan mailla. Juristin koulutuksen hankkinut Macklean työskenteli Götan hovioikeudessa 1760-luvun alussa ja eteni myöhemmin upseerinurallaan kapteenin arvoon ja Loviisa Ulriikan kamariherraksi. Hän toimi edustajana säätyvaltiopäivillä 1778–1789 ja kuului Kustaa III:n arvostelijoihin. Yhdistys- ja vakuuskirjan voimaantulon jälkeen hän lähti politiikasta, mutta palasi valtiopäiville vuonna 1809, kun Kustaa IV Aadolf oli syrjäytetty vallankaappauksella. Macklean luonnosteli ehdotuksen uudeksi perustuslaiksi, mutta Ranskan vallankumouksesta ammentanut esitys oli vailla läpimenon mahdollisuuksia.
Ammoúdi (Kárpathos)

Ammoúdi (, myös "Ammoúï", Αμμούϊ) on pieni Kreikan saari, joka kuuluu Dodekanesian saariryhmään ja sijaitsee Kárpathoksen saaren pohjoispään itärannikon edustalla. Saaren pinta-ala on noin 0,012 neliökilometriä ja se on asumaton. Hallinnollisesti Ammoúdi kuuluu Kárpathoksen kuntaan, Kárpathos-Kásoksen alueyksikköön ja Etelä-Egean saarten alueeseen.
Apanonísia

Apanonísia (, myös "Apáno Nisiá", Απάνω Νησιά, "Epáno Nisiá", Επάνω Νησιά, "Epáno", Επάνω) on kahden pienen Kreikan saaren ryhmä, joka kuuluu Dodekanesian saariryhmään ja jonka saaret sijaitsevat Kálymnoksen saaren länsipuolella, etelään Télendoksen saaresta. Saarten yhteenlaskettu pinta-ala on noin 0,095 neliökilometriä ja ne ovat asumattomia. Hallinnollisesti Apanonísian saaret kuuluvat Kálymnoksen kuntaan, Kálymnoksen alueyksikköön ja Etelä-Egean saarten alueeseen.
Archangélou

Archangélou (, eli "Nisída tou Archangélou", Νησίδα του Αρχαγγέλου, ”Archángeloksen saari”) eli Ágios Nikólaos (Άγιος Νικόλαος) on pieni Kreikan saari, joka kuuluu Dodekanesian saariryhmään ja sijaitsee Ródoksen saaren itärannikolla Archángeloksen Stegnán kylän eteläpuolisen niemenkärjen edustalla. Saaren pinta-ala on noin 0,02 neliökilometriä ja se on asumaton. Hallinnollisesti Archángeloksen saari kuuluu Ródoksen kuntaan, Ródoksen alueyksikköön ja Etelä-Egean saarten alueeseen. Archangéloun itäpuolella sijaitsee Exonísin saari.
Archángeloksen saarella on 1400-luvulla rakennetun tornimaisen luostarikirkon rauniot. Se on ainoa jäännös paikalla olleesta Johanniittain ritarikunnan alaisesta luostarista. Luostari oli omistettu Pyhälle Nikolaokselle ("Ágios Nikólaos"), mistä saari on saanut toisen nimensä.
Artikonísi

Artikonísi ( tai Αρτηκονήσι) on pieni Kreikan saari, joka kuuluu Dodekanesian saariryhmään ja sijaitsee Sesklín saaren etelärannikon edustalla sen ja Kouloúndroksen saaren välissä. Saaren pinta-ala on noin 0,008 neliökilometriä ja se on asumaton. Hallinnollisesti Artikonísi kuuluu Sýmin kuntaan, Ródoksen alueyksikköön ja Etelä-Egean saarten alueeseen.
Aspropníchtis

Aspropníchtis (, myös "Aspropníchti", Ασπροπνίχτη) on pieni Kreikan saari, joka kuuluu Dodekanesian saariryhmään ja sijaitsee Kálymnoksen saaren etelärannikon edustalla. Saaren pinta-ala on noin 0,003 neliökilometriä ja se on asumaton. Hallinnollisesti Aspropníchtis kuuluu Kálymnoksen kuntaan, Kálymnoksen alueyksikköön ja Etelä-Egean saarten alueeseen.
Chténi

Chténi () on pieni Kreikan saari, joka kuuluu Dodekanesian saariryhmään ja tarkemmin Astakidonísian saariin ja sijaitsee Kárpathoksen luoteispuolella ja Kásoksen pohjoispuolella. Saaren pinta-ala on noin 0,016 neliökilometriä ja se on asumaton. Hallinnollisesti Chténi kuuluu Kárpathoksen kuntaan, Kárpathos-Kásoksen alueyksikköön ja Etelä-Egean saarten alueeseen. Chténi on pienin Astakidonísian saarista ja sijaitsee ryhmän suurimman saaret Astakídan pohjoispuolella.
Kiihtelysvaaran kirkko

 
Kiihtelysvaaran kirkko on Kuopion hiippakuntaan kuuluvan Vaara-Karjalan seurakunnan kirkko, joka valmistui vuonna 2024. Kirkko sijaitsee Kiihtelysvaarassa, joka kuuluu nykyään Joensuuhun. Kirkko rakennettiin korvaamaan samalle paikalle vuonna 1770 valmistunut ja vuonna 2018 tuhopoltettu samanniminen kirkko. 
Kirkon ympärillä sijaitsee vanha kirkkopiha sekä aiemman kirkon palosta säästynyt kellotapuli ja lämpökeskus. Kirkkopihalta avautuu vaaramaisema. Vanhan kirkon viinikellari on säilytetty osana uutta kirkkoa. Pihalle sijoitetaan myös vanhan kirkon muistelupaikka. Palaneen kirkon paikalle tulipalon jälkeen rakennetun tilapäisen rauniokirkon penkkejä on sijoitettu kirkkomaalle.
Historia.
Joensuun seurakuntayhtymä päätti joulukuussa 2018, että muutama kuukausi aiemmin palanut kirkko korvataan uudella. Uuden kirkon rakennusprojektia ohjaamaan valittiin tällöin suunnittelutoimikunta. Vuonna 2020 yhteinen kirkkovaltuusto päätti uuden kirkon keskeisistä piirteistä. Uuden kirkon pinta-alaksi määriteltiin 510 neliömetriä ja kirkkosalin paikkaluvuksi 100-125. Lisäksi edellytettiin, että kirkon tulee olla puinen ristikirkko. Hankesuunnitelmassa määriteltiin, että kirkkoon sijoitetaan myös Vaara-Karjalan seurakunnan Kiihtelysvaaran viikkotoiminta.
Maaliskuussa 2021 uutta kirkkoa suunnittelemaan valittiin oululainen Luo arkkitehdit Oy ja pääsuunnittelijaksi arkkitehti Riikka Kuittinen. Suunnittelussa kuultiin seurakunnan toiveita muun muassa erilaisilla kyselyillä. Kirkkohallitus hyväksyi joulukuussa 2022 yhteisen kirkkovaltuuston päätöksen. Kirkon rakennustyöt alkoivat 31.7.2023 peruskiven muurauksella ja kirkko valmistui marraskuussa 2024. Kuopion hiippakunnan piispa Jari Jolkkonen vihki kirkon käyttöön ensimmäisenä adventtissunnuntaina, 1. joulukuuta 2024. 
Kirkon rakentamiskustannukset olivat noin 5,5 miljoonaa euroa, josta noin 800 000 euroa saatiin lahjoituksina. Liikemies Kyösti Kakkonen lahjoitti kirkon viereen sijoitetun kuvanveistäjä Panu Patomäen suunnitteleman enkeliä esittävän patsaan.
Arkkitehtuuri.
Kirkko muistuttaa osittain ulkoasultaan vanhaa kirkkoa, sillä se on hirsirakenteinen ristikirkko. Sisätiloiltaan se poikkeaa kuitenkin oleellisesti vanhasta kirkosta. Kirkkosalissa on 120 paikkaa, mutta tiloja yhdistelemällä paikkaluku saadaan nostettua jopa kaksinkertaiseksi. Kirkkosalin pinnat ovat puuta. Seinissä näkyy hirsipinta, minkä lisäksi lattia on pystypuuta ja muut pinnat paneelia. Valaistuksessa hyödynnetään luonnonvaloa, joka säteilee kirkkosaliin suurista ikkunoista. Alttarikalusteet on veistetty puusta ja niiden yläpuolella on vanhasta kirkosta pelastettu alttaritaulu. 
Kirkon urut on tuotu käytöstä poistuneesta Länsi-Pasilan kappelista. Suunnitteluvaiheessa pohdittiin myös digitaalisia urkuja, mutta päädyttiin etsimään kirkkoon akustiset pilliurut.
Aiheesta muualla.
Alberto Antonini

Alberto Antonini (1961 – 14. joulukuuta 2023) oli italialainen toimittaja ja tiedottaja. Antonini toimi Formula 1 -talli Ferrarin tiedottaja vuosina 2015–2019. Hän työskenteli toimittajana italialaisille "Autosprint"- ja "Sky Italia" -lehdille.
Jo Ramírez

Jo Ramírez (s. 20. elokuuta 1941) on meksikolainen moottoriurheiluvaikuttaja. Ramírez toimi McLaren Formula 1 -tallin koordinaattorina vuosina 1984–2001.
Läksiäislahjaksi David Coulthard ja Mika Häkkinen lahjoittivat 2001 Unkarin GP:n aikana Ramírezille Harley Davidson -moottoripyörän tämän 60-vuotispäivän kunniaksi ja hän jäi eläkkeelle 2001 Yhdysvaltain GP:n jälkeen.
Tony George

Tony George (s. 30. joulukuuta 1959) on yhdysvaltalainen liikemies ja moottoriurheiluvaikuttaja. George toimi Indianapolis Motor Speedwayn ja Hulman &amp; Companyn toimitusjohtajana vuosina 1989–2009.
Mika A. Sillanpää

Mika A. Sillanpää (s. 1976) on suomalainen teknillisen fysiikan tohtori, joka työskentelee Aalto-yliopiston kvanttinanomekaniikan professorina.
Sillanpää valmistui Teknillisestä korkeakoulusta diplomi-insinööriksi 1999 ja tekniikan tohtoriksi 2005 pääaineenaan teknillinen fysiikka. Hänen englanninkielinen väitöskirjansa (2005) oli otsikoitu "Quantum device applications of mesoscopic superconductivity". Väitöskirjatyön ohjaajina olivat professori Martti M. Salomaa. 
Sillanpää on tutkimut useita kvanttimekaanisia ilmiöitä, rakenteita ja ratkaisuja, joilla voitaisiin pohjustaa kvanttitiedon siirtämistä ja näin luoda perustaa kvanttitietokoneiden rakentamiselle. Vuonna 2007 Sillanpää kumppaneineen ___... (Nature 2007)... kohinan poistamista... Sittemmin Sillanpää osoitti tutkimusryhmineen esimerkiksi, miten kvanttimekaanisen lomittumisen voi mitata suoraan (Science, 2021). Kokeessa makromittakaavan rumpua värisytettiin mikroaalloilla, ja tämä sai lähekkäisen toisen rumputason värähtelemään. Tapahtumaa ei voida selittää klassisen mekaniikan perusteella. Siirtynyt oskillaatio mitattiin mikroaaltolaserin avulla. Suora mittaus osoitti samalla, ettei kvanttifysiikan atomitason perusperiaatteisiin kuuluva Heisenbergin epätarkkuusperiaate päde yksittäisten hiukasten kokoluokkaa paljon suurempien kvanttimekaanisten kappaleiden kohdalla. Näistä voidaan Sillanpään mukaan mitata sekä paikka ja värähtelynopeus tarkasti.
Sillanpään johtama tutkimustyö on voittanut useita arvostettuja viisivuotisia tutkimusrahoituksia Euroopan tutkimusneuvostolta (ERC). Hän on yksi harvoista suomalaisista, jotka ovat saaneet kolme erillistä tutkimusapurahaa ERC:ltä: ERC Starting Grant (2009: tutkimustyö 2010-2014), ERC Consolidator Grant (2013: tutkimustyö 2015-2019) ja ERC Advanced Grant (2020-). 
Sillanpää kutsuttiin Suomalaisen Tiedeakatemian jäseneksi vuonna 2016. Physics World -lehti palkitsi hänet kumppaneineen vuoden 2021 läpimurrosta fysiikan alalla Sciencessä julkaistun uraauurtavan tutkimustyön johdosta.
AOP

AOP voi tarkoittaa seuraavia:
elintarvikkeissa käytetty merkintä.
Johannes Carpén

Johannes Rafael Carpén (27. heinäkuuta 1889 Kittilä – 12. helmikuuta 1954 Virolahti) oli suomalainen lääkäri, joka sai lääkintöneuvoksen arvonimen.
Henkilöhistoria.
Carpénin vanhemmat olivat rovasti Frans Alfred Carpén ja Augusta Katarina Hermanson ja puoliso vuodesta 1926 sairaanhoitaja Terttu Vilma Thuneberg, kunnallisneuvos Otto Thunebergin tytär. Carpén tuli ylioppilaaksi 1907 ja valmistui filosofian kandidaatiksi 1913 ja maisteriksi 1917 sekä lääketieteen kandidaatiksi 1919 ja lisensiaatiksi 1926. Hän oli Hämeenkyrön kunnanlääkäri 1926–1931 ja Virolahden kunnanlääkäri 1931–1954. Mannerheimin lastensuojeluliiton kouluylilääkäri Carpén oli 1935–1936. Hän oli myös liiton liittoneuvoston jäsen 1951–1954, Suomen Punaisen Ristin Viipurin piirihallituksen jäsen 1937–1945 ja Kymen läänin piirihallituksen jäsen ja varapuheenjohtaja 1945–1951. Suomen Lääkäriliiton luottamusneuvostom jäsen Carpén oli 1945–1954 ja valtuuskunnan jäsen 1950–1954 sekä Suomen kunnanlääkäriyhdistyksen johtokunnan jäsen 1935–1946 ja Suomen kunnallisen terveydenhoitoyhdistyksen hallituksen jäsen vuodesta 1938. Hän oli myös Virolahden kunnanvaltuuston jäsen 1946–1954, toimien valtuuston varapuheenjohtajana 1951–1954. Carpén sai lääkintöneuvoksen arvonimen 1950.
Harald Rose

Harald Rose (s. 14. helmikuuta 1935) on saksalainen fyysikko, joka on toiminut professorina Darmstadtin teknillisessä yliopistossa. Hänen kehitystyönsä on parantanut elektronimikroskooppien erotuskykyä merkittävästi.
Rose on julkaissut yli 200 vertaisarvioitua tieteellistä artikkelia, ja hänen nimissään on 105 patenttia.
Rose on työskennellyt yhdessä Maximilian Haiderin ja Knut Urbanin kanssa vuodesta 1990. Rose kehitti teorian elektronimikroskoopin objektiivin palloaberraation korjaamiseksi. Haider rakensi prototyypin jossa teoriaa sovellettiin ja Urban kehitti siitä toimivan laitteen. Työn seurauksena läpäisyelektronimikroskoopin erotuskyky parani atomien kokoluokkaan.
Haider, Rose ja Urban saivat saavutuksestaan Wolfin fysiikan palkinnon vuonna 2011 ja Kavlin palkinnon nanotieteestä vuonna 2020.
Rahotep

Rahotep oli Thebassa hallinnut 17. dynastiaan kuulunut faarao, joka hallitsi noin 1580–1576 eaa. tai 1616–1613 eaa. Hänen valtaistuinnimensä oli Sekhemre Wahkhau. Hän oli luultavasti 17. dynastian ensimmäinen faarao. Rahotep mainitaan Koptoksen ja Abydoksen steeloissa sekä Karnakin kuningasluettelossa.
Knut Urban

Knut Urban (s. 25. kesäkuuta 1941) on saksalainen fyysikko. Hänen kehitystyönsä on parantanut elektronimikroskooppien erotuskykyä merkittävästi.
Lukion jälkeen Urban oli työharjoittelussa Siemensillä ennen kuin pääsi Stuttgartin yliopistoon lukemaan fysiikkaa. Hänen ohjaajansa Alfred Seeger oli osallisena myös Max Planck -instituutin elektronimikroskoopin hankinnassa, ja sitä kautta Urban tutustui laitteen kehittäjiin.
Urban on työskennellyt yhdessä Harald Rosen ja Maximilian Haiderin kanssa vuodesta 1990. Rose kehitti teorian elektronimikroskoopin objektiivin palloaberraation korjaamiseksi. Haider rakensi prototyypin jossa teoriaa sovellettiin ja Urban kehitti siitä toimivan laitteen. Työn seurauksena läpäisyelektronimikroskoopin erotuskyky parani atomien kokoluokkaan.
Haider, Rose ja Urban saivat saavutuksestaan Wolfin fysiikan palkinnon vuonna 2011. ja Kavlin palkinnon nanotieteestä vuonna 2020.
Picassosimppu

Picassosimppu ("Rhinopias aphanes") on skorpionisimppuihin kuuluva kalalaji. Lajia tavataan trooppisen Tyynenmeren riutoilla.
Koko ja ulkonäkö.
Picassosimppu kasvaa suurimmillaan noin 25 cm pitkäksi. Ruumiinrakenteeltaan laji on tukevahko ja suuripäinen. Kalan päässä ja evissä on useita lonkeromaisia haarautuvia ulokkeita ja ruumiissa on useita iholiuskoja. Selkä-, rinta- ja peräevien piikit ovat yhteydessä myrkkyrauhaseen. Picassosimpun väri vaihtelee huomattavasti, ja kala voi olla ruskea, vihreä, keltainen, vaaleanpunainen tai lähes musta. Ruumiissa on tumma sokkelokuvio. 
Levinneisyys ja elintavat.
Picassosimppua esiintyy Australian luoteisosan, Papua-Uuden-Guinean, Uuden-Kaledonian ja Vanuatun läheisyydessä. Laji liikkuu yksittäin matalilla ja kivikkoisilla koralliriutoilla. Sen ravintoa ovat kalat ja äyriäiset.
Picassosimppua voidaan pitää akvaarioissa.
Keiskan koulu

Keiskan koulu on entinen suomenkielinen peruskoulu Oulun Haukiputaan Keiskassa. Oulun kouluverkkoselvityksessä vuonna 2016 päätettiin, että Keiskan yksikkö jatkaa Haukiputaan koulun yksikkönä. Osana Haukiputaan koulua Keiskassa oli luokat 1–4. Vuonna 2022 koulun oppilasmäärä oli 57 ja opetushenkilöstöä 3+1. Koulun tiloista luopumista harkittiin jo kouluverkkoselvityksen yhteydessä. Suuremman koulun yksikkönä lakkauttaminen ei edellyttänyt lakkautuspäätöstä. Oulun kaupunginvaltuusto päätyi vuonna 2023 esittämään Keiskan yksikön lopettamista ja oppilaiden siirtämistä Haukiputaan kouluun syksyksi 2025.
Haukiputaan kunnanvaltuusto teki päätöksen Keiskan kansakoulun perustamisesta vuonna 1928. Koulurakennus valmistui seuraavana kesänä. Syyslukukaudella 1929 rakennus otettiin ylä- ja alakoulun käyttöön.
Peter Popluhár

Peter Popluhár (s. 16. kesäkuuta 1993 Bratislava, Slovakia) on slovakialainen tubettaja, sisällöntuottaja ja kirjailija. Hänet tunnetaan myös nimellä PPPeter, joka on hänen Youtube-kanavansa nimi. Kanavan hän on luonut lokakuussa 2015. Lokakuussa 2024 kanavalla on noin miljoona tilaajaa. Hän tunnetaan etenkin matkailuaiheisista videoistaan. Hän on tehnyt videosarjoja muun muassa omasta kotimaastaan Slovakiasta, parhaimmin ja huonoimmin arvioiduista ravintoloista ja hotelleista ja Afrikan matkoistaan, jonka myös Slovakian yleisradioyhtiö RTVS lähetti vuonna 2018. Vuonna 2020 Popluhár esiintyi yhdysvaltalaisen Geography Now -tubettajan Slovakia-aiheisessa jaksossa. Vuonna 2023 Popluhár julkaisi englanninkielisen käännöksen kirjastaan, jossa hän kertoo matkoistaan. Vuonna 2024 hän julkaisi sarjan Kiinan matkastaan.
Daniel Hagari

Daniel Hagari (; s. 1976) on israelilainen kontra-amiraali ja Israelin puolustusvoimien tiedottaja vuodesta 2023. Hän on toiminut myös merivoimien Shayetet 13 -yksikön komentajana.
Elämäkerta.
Hagari aloitti sotilasuransa vuonna 1995 Israelin merivoimien Shayetet 13 -erikoisjoukoissa. Vuosina 2012–2014 hän työskenteli silloisen Israelin puolustusvoimien komentajan Benny Gantzin toimistopäällikkönä ja vuosina 2016–2019 Gantzin seuraajan Gadi Eisenkotin apulaisena. Myöhemmin hänestä tuli Shayetet 13:n komentaja ja laivasto-operaatioiden päällikkö. Sotilasarvoltaan Hagari on kontra-amiraali.
Hagarista tuli Israelin puolustusvoimien tiedottaja Ran Kochavin seuraajana 22. maaliskuuta 2023. Hagari oli ennen nimitystään suhteellisen tuntematon henkilö julkisuudessa. Hän on kuitenkin esiintynyt julkisuudessa lukuisisa kertoja Hamasin hyökättyä Israeliin 7. lokakuuta 2023 ja Israelin aloitettua sotatoimet järjestöä vastaan.
Yksityiselämä.
Hagari on opiskellut Tel Avivin yliopistossa filosofiaa, diplomatiaa ja maanpuolustusta. Hagari on naimisissa ja hänellä on neljä lasta.
Maveric Lamoureux

Maveric Lamoureux (s. 13. tammikuuta 2004 Laval, Quebec, Kanada) on kanadalainen jääkiekkoilija, joka edustaa NHL-joukkue Utah Mammothia. Hänen pelipaikkansa on puolustaja ja hän laukoo oikealta.
Ennen NHL-uraansa Lamoureux pelasi QMJHL-juniorisarjassa Drummondville Voltigeursin joukkueessa. Arizona Coyotes varasi hänet ensimmäisellä kierroksella 29. varausvuorolla .
Pyrroliini

Pyrroliinit eli dihydropyrrolit ovat kolme isomeerista heterosyklistä typpiyhdistettä (1-, 2-, ja 3-pyrroliini), jotka poikkeavat toisistaan yhden kaksoissidoksen sijainnin verran. Niiden molekyylikaava on C4H7N ja moolimassa 69,11 g/mol.
Pyrroliinejä voidaan valmistaa aromaattisesta pyrrolista hydraamalla. Ne ovat pyrrolin ja pyrrolidiinin välimuotoja. 1-pyrroliini on syklinen imiini, kun taas 2-pyrroliini ja 3-pyrroliini ovat amiineja.
3-pyrroliini (2,5-dihydropyrroli) on kirkasta, väritöntä tai vaalean kellertävää, helposti syttyvää ja voimakkaasti emäksistä syövyttävää nestettä. Sen kiehumispiste on 90-91 °C.
Pyrroliinijohdannaisia.
Yhdisteitä, jotka sisältävät pyrroliinirenkaan, ovat mm.
Daniel Kleppner

Daniel Kleppner (16. joulukuuta 1932 – 16. kesäkuuta 2025 Palo Alto, Kalifornia, Yhdysvallat) oli yhdysvaltalainen fyysikko. Hän toimi Massachusetts Institute of Technologyn professorina lähes neljän vuosikymmenen ajan.
Hänen tutkimuksensa kohdistui atomifysiikkaan ja kvanttioptiikkaan. Hän käytti tutkimuksissaan pääasiassa vetyä ja vedyn kaltaisia atomeja. Hän rakensi uusia laitteita, suoritti äärimmäisen tarkkoja spektroskooppisia kokeita ja tutki uusia kvantti-ilmiöitä, kuten Bosen–Einsteinin kondensaattia.
Kleppner sai työstään Wolfin fysiikan palkinnon vuonna 2005 ja Yhdysvaltojen National Medal of Science -palkinnon vuonna 2006.
Hän kuoli 92 vuoden iässä 16. kesäkuuta 2025 Palo Altossa, Kaliforniassa.
Konjunktiivinen normaalimuoto

Konjunktiivinen normaalimuoto on propositiologiikassa loogisten lauseiden muoto. Lause on konjunktiivisessa normaalimuodossa, mikäli:
Toisin sanottuna lauseessa saa olla EI-konnektiiveja ainoastaan TAI-konnektiivien sisällä, TAI-konnektiiveja ainoastaan lauseen ainoan JA-konnektiivin sisällä (jos sellaista on), eikä siinä saa olla muita konnektiiveja. Esimerkiksi lause formula_1 on konjunktiivisessa normaalimuodossa.
Muuntaminen normaalimuotoon.
Mikä tahansa totuusfunktio voidaan esittää konjunktiivisessa normaalimuodossa olevana lauseena. Näin ollen minkä tahansa loogisen lauseen voi muuntaa normaalimuodossa olevaksi lauseeksi, joka on loogisesti ekvivalentti alkuperäisen lauseen kanssa.
Konjunktiivista normaalimuotoa olevaan lauseen voi muun muassa johtaa disjunktiivisen normaalimuodon kautta niin, että lauseella formula_2 muunnetaan lause formula_3 disjunktiivisen normaalimuotoon, josta voidaan De Morganin lakeja soveltamalla johtaa lauseen formula_2 konjunktiivinen normaalimuoto.
Tällä tavalla aikaan saatu lause normaalimuodossa saattaa olla kuitenkin eksponentiaalisen kokoinen alkuperäiseen lauseeseen verrattuna. Jos lauseen ei tarvitse olla ekvivalentti, vaan riittää että se on yhtä toteutuva kuin alkuperäinen lause (esimerkiksi lauseen toteutuvuutta määritettäessä), voidaan soveltaa Tseitin-muunnosta, jolla tuloslauseen koko on lineaarinen alkuperäisen lauseen kokoon nähden.
Temperance

Temperance on italialainen sinfonisen metallin yhtye. Yhtye on perustettu vuonna 2013.
Singsåsin kirkko

Singsåsin kirkko () on Midtre Gauldalin kunnassa Norjassa sijaitseva puinen pitkäkirkko vuodelta 1884.
Størenin kirkko

Størenin kirkko () on Midtre Gauldalin kunnassa Norjassa sijaitseva puinen pitkäkirkko vuodelta 1817.
Nykirke (Modum)

Nykirke ("uusi kirkko") on Modumin kunnassa Norjassa sijaitseva puinen pitkäkirkko vuodelta 1847.
Nykirke (Horten)

Nykirke on taajama Hortenin kunnassa Vestfoldin läänissä Norjassa. Taajaman pinta-ala on 0,6 neliökilometriä ja asukasluku 733 vuonna 2023.
Snarumin kirkko

Snarumin kirkko () on Modumin kunnassa Norjassa sijaitseva tiilinen pitkäkirkko vuodelta 1869.
Vestre Sponen kirkko

Vestre Sponen kirkko () on Modumin kunnassa Norjassa sijaitseva puinen pitkäkirkko vuodelta 1880.
Rudin kirkko

Rudin kirkko () on Modumin kunnassa Norjassa sijaitseva puinen pitkäkirkko vuodelta 1917.
Ohkolan sairaala

Ohkolan sairaala voi tarkoittaa kahta eri asiaa:
Gulsrudin kirkko

Gulsrudin kirkko () on Modumin kunnassa Norjassa sijaitseva kivinen pitkäkirkko vuodelta 1931.
Olavin kirkko

Olavin kirkko () on Modumin kunnassa Norjassa sijaitseva puukirkko vuodelta 1976.
Borggård

Borggård on taajama Finspångin kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 259 asukasta vuonna 2021.
Igelfors

Igelfors on taajama Finspångin kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 221 asukasta vuonna 2021.
Bettna

Bettna on taajama Flenin kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 375 asukasta vuonna 2021.
Hällberga

Hällberga on taajama Eskilstunan kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 610 asukasta vuonna 2021.
Alberga (Ruotsi)

Alberga on taajama Eskilstunan kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 416 asukasta vuonna 2021.
Tumbo

Tumbo on taajama Eskilstunan kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 343 asukasta vuonna 2021.
Bälgviken

Bälgviken on taajama Eskilstunan kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 217 asukasta vuonna 2021.
Eric Adams (poliitikko)

Eric Adams (s. 1. syyskuuta 1960 Brooklyn, New York, New York, Yhdysvallat) on yhdysvaltalainen demokraattipoliitikko. Hän on toiminut New Yorkin pormestarina vuodesta 2022.
Adams on New Yorkin historian toinen musta pormestari. Hän toimi yli 20 vuotta New Yorkin poliisilaitoksella poliisina nousten ylikomisarion (captain) arvoon. Hän on ollut vuodesta 2021 korruptiotutkinnan kohteena, ja häntä vastaan nostettiin syytteet syyskuussa 2024 muun muassa lahjusten vastaanottamisesta ja petoksista. Hän on New Yorkin ensimmäinen istuva pormestari, joka on asetettu syytteeseen liittovaltion rikoksista. Adamsin on nyt asetettava etusijalle New York ja newyorkilaiset, astua sivuun ja erota virastaan, sanoi helmikuussa 2025 lausunnossaan kaupunginvaltuuston puheenjohtaja Adrienne Adams.
Hallyu

Hallyu () on termi, joka viittaa sekä eteläkorealaiseen populaarikulttuuriin ja viihteeseen että kasvaneeseen kansainväliseen kiinnostukseen maan kulttuuria kohtaan. Eteläkorealaisten kulttuuri-ilmiöiden leviämistä maan ulkopuolelle kutsutaan myös korealaiseksi aalloksi. Korealaiset aallot jaetaan niin kutsuttuihin sukupolviin, joista ensimmäinen alkoi Itä-Aasiassa jo 1990-luvun loppupuolella ja päättyi vuoden 2007 aikaan, kun sosiaalisen median suosio alkoi kasvaa. Sosiaalisen median myötä alkoi toinen aalto, kun eteläkorealainen populaarikulttuuri alkoi levitä myös Itä-Aasian ulkopuolelle. 2010-luvun puolivälissä alkoi kolmannen sukupolven aalto.
Ensimmäisen sukupolven aallon aikaan Etelä-Korea vei ulkomaille lähinnä draamasarjoja ja elokuvia. Tuolloin noin 57 % korealaisesta ulkomaille viedystä viihteestä kulutettiin Japanissa, 18 % Taiwanissa ja loput Kiinassa ja Hongkongissa. Ainakin Kiinassa suosittuja sarjoja olivat aluksi "What is Love" (1997) ja "Star in My Heart" (1997). Vuosina 2004–2006 Japanissa ja Hongkongissa suureen suosioon nousivat "Stairways to Heaven", "Winter Sonata" ja "Daejanggeum".
Toisen aallon aikaan maailmalle alkoivat levitä myös korealainen pop-musiikki eli k-pop ja eteläkorealaiset videopelit. Vuosien 2000–2010 välillä Etelä-Korean videopelivienti lähes 16-kertaistui. Musiikin vienti kasvoi myös merkittävästi. 
Kolmas aalto alkoi 2010-luvun puolivälissä, ja sitä on leimannut eteläkorealaisen populaarikulttuurin leviäminen myös länsimaihin ja sosiaalisen median hyödyntäminen. Toisaalta maan sisältöteollisuuden vienti on myös kokonaisuudessaan kasvanut, ja Etelä-Korea onkin alkanut viedä ulkomaille myös esimerkiksi sarjakuvia ja animaatiosarjoja. Etelä-Koreasta on noussut maailmansuosioon kuuluisia k-pop-yhtyeitä, kuten BTS ja Blackpink, ja myös kansainväliset suoratoistopalvelut esittävät korealaisia draamasarjoja ja jopa osallistuvat niiden rahoitukseen ja tuotantoon. Vuonna 2021 Netflixin tuotantona ilmestyi "Squid Game", joka nousi heti suureen suosioon. Kolmatta aaltoa leimaa myös sosiaalisen median ahkera käyttö: esimerkiksi k-pop-yhtyeiden jäsenet saattavat hyödyntää sosiaalista mediaa ylläpitämään suhteita faneihinsa.
Renato Olmi

Renato Olmi (12. heinäkuuta 1914 Trezzo sull’Adda, Italia – 15. toukokuuta 1985) oli italialainen jalkapalloilija, pelipaikaltaan keskikenttäpelaaja.
Olmi voitti urallaan kaksi kertaa Serie A:n ja kerran Italian cupin Ambrosiana-Interin kanssa, jota hän edusti urallaan kahteen otteeseen ensin vuosina 1937–1941 ja myöhemmin uudestaan 1942–1945. Hän voitti Italian cupin kerran myös Juventuksen kanssa, jota hän edusti vuosina 1941–1942. Lisäksi hän edusti Cremonesea 1933–1936, Bresciaa 1936–1937 ja viimeisenä Cremaa 1945–1947. Hän pelasi yhteensä 185 liigaottelua, joissa hän teki kaksi maalia, molemmat niistä Serie A:ssa.
Olmi liittyi Italian A-maajoukkueeseen huhtikuussa 1940. Hän kuului joukkueen kokoonpanoon voitetuissa vuoden 1938 maailmanmestaruuskilpailuissa, muttei pelannut turnauksessa yhtään ottelua.
Bruno Chizzo

Bruno Chizzo (19. huhtikuuta 1916 Udine, Friuli-Venezia Giulia, Italia – 1. elokuuta 1969) oli italialainen jalkapalloilija, pelipaikaltaan hyökkääjä.
Chizzo edusti urallaan muun muassa Triestinaa, Milania ja Genoaa kahteen otteeseen. Hän pelasi yhteensä 252 liigaottelua, joissa hän teki 27 maalia ja syötti yhden syötön. Serie A:ssa hän pelasi 171 ottelua ja teki 20 maalia. Hän edusti myös Italian A-maajoukkuetta, jonka kanssa hän voitti vuoden 1938 maailmanmestaruuskilpailut, muttei pelannut turnauksessa yhtään ottelua.
Tteokbokki

Tteokbokki () on eteläkorealainen katuruoka, joka valmistetaan keittämällä riisijauhosta pyöriteltyjä pehmeitä riisikakkuja makeassa ja tulisessa kastikkeessa. Se tarjoillaan koviksi keitettyjen kananmunien ja korealaisten kalakakkujen kanssa. Reseptistä on olemassa muitakin versioita.
Tteokbokki kehitettiin Joseon-dynastian aikaan, jolloin se oli hovissa tarjoiltavaa herkkuruokaa. Riisikakut kypsennettiin makeassa soijakastikkeessa ja niiden kanssa tarjoiltiin naudanlihaa. Ensimmäisen kerran tteokbokki mainittiin kirjallisessa lähteessä eräässä 1800-luvun keittokirjassa.
Amedeo Biavati

Amedeo Biavati (4. huhtikuuta 1915 Bologna, Bolognan metropolikaupunki, Emilia-Romagna, Italia – 22. huhtikuuta 1979) oli italialainen jalkapalloilija, pelipaikaltaan oikea laitahyökkääjä.
Biavati voitti urallaan kolme kertaa Serie A:n Bolognan joukkueessa, jota hän edusti vuodet 1935–1948. Lisäksi hän edusti urallaan muun muassa joukkueita Catania, Reggina ja Imolese. Hän pelasi urallaan yhteensä 266 liigaottelua, joissa hän teki 68 maalia. Niistä lähes kaikki hän teki Serie A:ssa.
Biavati liittyi Italian A-maajoukkueeseen kesäkuussa 1938 ja teki joukkueessa yhteensä kahdeksan maalia. Hän kuului joukkueen kokoonpanoon voitetuissa vuoden 1938 maailmanmestaruuskilpailuissa, ja hän pelasi kolmessa ottelussa.
Steven V. Ley

Steven Victor Ley (s. 10. joulukuuta 1945) on brittiläinen Cambridgen yliopiston orgaanisen kemian professori. Vuonna 2011 The Times sisällytti hänet ”100 tärkeimmän brittitieteentekijän” luetteloonsa. Ley on erittäin tuottelias tiedemies ja ohjannut laajan joukon nuorempia tieteilijöitä uransa alkuun. 
Ley valmistui Loughboroughin yliopistosta luonnontieteen kandidaatiksi (1969) ja edelleen filosofian tohtoriksi (1972).
Ley on tunnettu monien keskeisten luonnonyhdisteiden syntetisoinnin tutkijana ja menetelmäkehittäjänä. Hänen tieteellinen tuotantonsa sisältää yli 700 julkaisua. Työstään hänet on palkittu monilla tunnustuksilla, joukossa Suomalaisen Tiedeakatemian ulkomainen jäsenyys (2007).
Carlo Ceresoli

Carlo Ceresoli (14. kesäkuuta 1910 Bergamo, Lombardia, Italia – 22. huhtikuuta 1995) oli italialainen jalkapalloilija, pelipaikaltaan maalivahti.
Ceresoli voitti urallaan kahdesti Serie A:n Bolognan joukkueessa, jota hän edusti vuodet 1936–1939. Hän voitti kerran myös Italian cupin Juventuksen joukkueessa, jota hän edusti vuodet 1941–1942. Hän edusti urallaan lisäksi Atalantaa, Ambrosiana-Interia ja Genovaa. Hän pelasi urallaan yhteensä 238 liigaottelua, joista 214 Serie A:ssa.
Ceresoli liittyi Italian A-maajoukkueeseen maaliskuussa 1934 ja pelasi joukkueessa kahdeksan ottelua. Hän kuului joukkueen kokoonpanoon voitetuissa vuoden 1938 maailmanmestaruuskilpailuissa.
Erwin Hahn

Erwin L. Hahn (9. kesäkuuta 1921—20. syyskuuta 2016) oli yhdysvaltalainen fyysikko, joka tutki ydinmagneettista resonanssia (NMR), optiikkaa ja näiden kahden alan vuorovaikutusta.
Hahn aloitti tutkijana Illinoisin yliopistossa, työskenteli Stanfordin yliopistossa Felix Blochin kanssa ja sitten tutkimusfyysikkonaa IBM Watson Scientific Computing Laboratoryssa. Vuonna 1955 hän siirtyi Kalifornian yliopistoon Berkeleyyn (UC Berkeley), jossa hänellä oli virka kuudenkymmenen vuoden ajan.
Hahnin tutkimus osoitti, että joukko pyöriviä ytimiä pystyi säilyttämään koherentin muistin tietyn ajan. Tämä teki mahdolliseksi laajentaa magneettiresonanssitekniikoiden käyttöä erilaisiin tarkoituksiin tieteessä, tekniikassa ja lääketieteessä, mukaan lukien tiedon tallennus ja hakeminen. Optinen itseindusoitu läpinäkyvyys on esimerkki epälineaarisesta vuorovaikutuksesta aineen ja korkean intensiteetin valopulssien välillä. Hahnin kokeet selventävät tilastollisen mekaniikan ja kollektiivisten herätteiden käsitteitä monimutkaisissa usean kappaleen järjestelmissä.
Hahn sai Wolfin fysiikan palkinnon vuonna 1984.
Antwerpenin eläintarha

Antwerpenin eläintarha () on Antwerpenissä Belgiassa sijaitseva eläintarha. Se perustettiin vuonna 1843. Se kuuluu sekä Euroopan vanhimpiin että eläinvalikoimaltaan runsaimpiin eläintarhoihin.
Antwerpenin eläintarhaan kuuluva kymmenen hehtaarin alue Antwerpenin keskustassa sijaitsee Antwerpenin keskusrautatieaseman vieressä. Sitä hallinnoi Antwerpenin kuninkaallinen eläintieteellinen yhdistys. 1930-luvulla eläintarhan käyttöön hankittiin myös 36 hehtaarin alue Planckendaelista, johon myöhemmin perustettiin uhanalaisten lajien lisääntymiselle omistettu keskus.
Amstelpark

Amstelpark on Amsterdamissa Alankomaissa sijaitseva puisto. Se perustettiin vuonna 1972 yhtenä toisen kansainvälisen puutarhanäyttelyn, floriadin tapahtumapaikoista.
Amstelpark sijaitsee Amsteljoen varrella. Sen sisällä on useita erillisiä puutarhoja. Alueella on myös lapsille suunnattuja vetonauloja, kaksi galleriaa, kahvila, ravintola ja minigolfrata.
Andreas Pevernage

Andreas Pevernage (1542 tai 1543 – 1591) oli flaamilainen säveltäjä ja kuoromestari.
Pevernage työskenteli kuoromestarina Antwerpenin katedraalissa, Bruggessa ja Kortrijkissä. Hän nautti aikalaistensa arvostusta, mutta vietti koko ammattiuransa Flanderissa, mikä mahdollisesti vaikutti hänen teostensa myöhempään jäämiseen vähemmälle huomiolle. Pevernage tuli tunnetuksi varsinkin työstään Antwerpenin katedraalissa ja säveltämistään moteteista.
Pevernage julkaisi hengellisen musiikin kokoelman "Cantiones sacrae" (1578). Hänen sekulaareja sävellyksiään julkaistiin neljässä chansonkirjassa. Pevernagelta julkaistiin vuonna 1604 postuumisti hengellisen musiikin teos "Laudes vespertinae". Utopia Ensemble julkaisi vuonna 2021 Pevernagen chansonien, madrigaalien ja motettien albumin "The Musical Universe of Andreas Pevernage".
Jacobus Barbireau

Jacobus Barbireau (1455 – 7. elokuuta 1491) oli ranskalais-flaamilainen säveltäjä, laulaja ja kuoromestari.
Barbireau työskenteli kuoromestarina Onze-Lieve-Vrouwekathedraalissa Antwerpenissä kuolemaansa saakka. Hänen sävellyksiään on säilynyt suhteellisen vähän, mutta niitä on levyttänyt muun muassa Beauty Farm. Barbireaun tuotantoon kuuluu muun muassa messu "Faulx perverse". Hän sävelsi myös motetteja.
Jacobus de Kerle

Jacobus de Kerle (1531 tai 1532 Ieper – 7. tammikuuta 1591 Praha) oli ranskalais-flaamilainen säveltäjä, urkuri ja pappi.
Kerle asui vuodesta 1555 lähtien Orvietossa Italiassa. Hän työskenteli siellä poikakuoron johtajana, katedraalin urkurina ja carilloninsoittajana. Kerle sai pappisvihkimyksensä vuoden 1561 paikkeilla. Kardinaali Otto Truchsess von Waldburgin toimeksiannosta hän sävelsi teoksen "Preces speciales" Trenton kirkolliskokousta varten. Kerle valmistui elokuussa 1566 Dillingenin yliopistosta. Hän toimi Ieperin katedraalin musiikkijohtajana, kunnes hänet huhtikuussa 1567 ekskommunikoitiin ja erotettiin tehtävästä erimielisyyksien sekä toisen papin kanssa käydyn tappelun seurauksena.
Kerle lähti Roomaan saadakseen ekskommunikaatiopäätöksen kumotuksi. Vuonna 1568 hänet nimitettiinkin uuteen asemaan Augsburgin katedraaliin. Kerle johti myös kardinaali von Waldburgin yksityistä kapellia. Vuodesta 1579 hän työskenteli Cambrain katedraalissa. Kerle toimi Augsburgissa myös keisarin palveluksessa ja muutti vuonna 1583 Prahan keisarilliseen hoviin, jossa hän työskenteli kuolemaansa saakka. Kerle oli yksi ensimmäisistä, jotka käyttivät "Dies irae" -sekvenssiä plainchantia ja polyfoniaa yhdistävällä tavalla.
Benedictus Appenzeller

Benedictus Appenzeller (1480-luku – 1558 tai myöhemmin) oli flaamilainen säveltäjä.
Appenzellerin varhaisin tunnettu sävellys on noin vuodelta 1506 peräisin olevassa käsikirjoituksessa säilynyt kolmeääninen chanson "Buvons ma comere". Appenzellerista on säilynyt asiakirjamainintoja vuodelta 1518 laulajana ja vuodelta 1519 kuoromestarina Bruggen Pyhän Jaakobin kirkossa. Appenzellerin vaiheita vuosina 1519–1536 on käsitelty Pierre Attaingnantin ja Jacques Modernen aikalaisjulkaisuissa. Helmikuussa 1536 Appenzeller aloitti työn Maria Itävaltalaisen kuoron laulajana Brysselissä. Lokakuussa 1537 hän seurasi Jehan Gossinsia poikakuoron johtajana. Appenzeller sävelsi tässä asemassa toimiessaan lukuisia teoksia Maria Itävaltalaisen kapellin käyttöön. Viimeinen maininta Appenzellerin työstä Maria Itävaltalaisen palveluksessa on joulukuulta 1551. Tuolloin hän osallistui Marian matkaan Augsburgiin ja Müncheniin.
28. joulukuuta 1555 Appenzeller sai nimityksen kuoromestariksi Pyhän Gudulan katedraaliin Brysseliin. Hän toimi tässä tehtävässä joulukuuhun 1558 saakka. Appenzellerin chansoneita julkaistiin vuonna 1542 Antwerpenissä kokoelmassa "Des chansons a quattre parties". Useissa Appenzellerin sävellysten lähteissä säveltäjään on viitattu vain Benedictuksena, mikä on synnyttänyt sekaannusta Appenzellerin, Benedictus Duciksen ja Benedictus de Opitiin teosten välillä.
Hubert Waelrant

Hubert Waelrant (n. 1517 – 19. marraskuuta 1595 Antwerpen) oli ranskalais-flaamilainen säveltäjä.
Waelrant työskenteli 1540–1550-luvuilla laulajana Antwerpenin Onze-Lieve-Vrouwekathedraalissa ja opettajana. Hän perusti musiikkikoulun Antwerpeniin vuonna 1547. Waelrant osallistui myös nuottien painamiseen. Tämän toiminnan hän aloitti 1550-luvun alkupuolella yhteistyössä Jan de Laetin kanssa. Waelrant sävelsi hengellistä ja maallista vokaalimusiikkia sekä soitinteoksia. Hänen moteteissaan on vaikutteita Orlando di Lassolta, ja niissä on käytetty kromatiikkaa.
Waelrant julkaisi motettikokoelman "Liber Sacrarum Cantionum" vuonna 1556. Lisäksi hänen julkaisuihinsa kuuluvat "Primo Libro de Madrigali", "Canzoni Francesi" (1558) ja "Canzoni alla napolitana" (1565). Vuonna 1585 Waelrant julkaisi Cornelis Pruynenille omistetun kokoelman "Symphonia Angelica". Kokoelma koostuu italiankielisistä madrigaaleista. Siihen sisältyy muun muassa Waelrantin sävellys "Vorria morire" sekä teoksia Andreas Pevernagelta, Cornelis Verdonckilta ja Giaches de Wertiltä. Waelrant on haudattu Antwerpenin katedraaliin.